**Doložka  prednosti medzinárodnej zmluvy pred zákonmi Slovenskej republiky**

**Článok 7 ods. 5 Ústavy SR**

**1. Gestor zmluvy:** Ministerstvo financií Slovenskej republiky

**2. Názov zmluvy:** Dohoda medzi vládou Slovenskej republiky a vládou Malajzie k Zmluve medzi vládou Slovenskej republiky a vládou Malajzie o podpore a ochrane investícií uzatvorená formou výmeny osobných listov

**3. Účel a predmet zmluvy a jeho úprava v právnom poriadku SR:**

Cieľom dohody je opraviť formálne chyby v texte predmetnej Zmluvy medzi vládou Slovenskej republiky a vládou Malajzie o podpore a ochrane investícií (ďalej len „zmluva“), ktoré tvoria v Slovenskej republike prekážku jej ratifikácie. Zmluva vytvára právny rámec na ochranu investorov a ich investícií, čo môže byť jedným z impulzov pre investovanie investorov jedného štátu na území druhého štátu.

Samotná dohoda nemá vplyv na slovenské právne predpisy, stane sa však integrálnou súčasťou zmluvy a vzhľadom na svoju špecifickú povahu bude ovplyvňovať najmä právne predpisy upravujúce finančné vzťahy. Pôjde najmä o Občiansky zákonník, Obchodný zákonník, zákon o bankách, zákon o investičných stimuloch, devízový zákon, zákon o platobnom styku, zákon o kolektívnom investovaní, zákon o doplnkovom dôchodkovom sporení, zákon o štátnej pomoci, zákon o cenách, zákon o poisťovníctve, zákon o podpore regionálneho rozvoja, zákon o ochrane pred legalizáciou príjmov, zákon o cenných papieroch, zákon o dlhopisoch, zákon o ochrane vkladov, zákon o ochrane hospodárskej súťaže, zákon o subvenciách a vyrovnávacích opatreniach a zákon o poštových službách.

4. Priama úprava práv alebo povinností fyzických osôb alebo právnických osôb:

Samotná dohoda nemá vplyv na práva alebo povinnosti fyzických osôb, zmluva priamo zakladá práva alebo povinnosti fyzických osôb alebo právnických osôb. Konkrétne ide o články 2 až 14.

**5. Úprava predmetu medzinárodnej zmluvy v práve EÚ:**

Samotná dohoda nie je upravená v práve EÚ, ustanovenia zmluvy sú v súlade so Zmluvou o fungovaní Európskej únie, konkrétne s článkami 64, 66, a 75 v oblasti voľného pohybu kapitálu a platieb. Postup pri uzatváraní medzinárodných zmlúv, ktorých predmetom je voľný pohyb kapitálu a platieb, upravujú  rozhodnutie Rady 69/494/EHS a rozhodnutie Rady 74/393/EHS.

**Zhoda zmluvy s právom EÚ: úplná**

**6. Kategória zmluvy podľa čl. 7 ods. 4 Ústavy SR (vyžaduje pred ratifikáciou súhlas NR SR):**

Keďže dohoda sa stane integrálnou súčasťou zmluvy, z kategórií vymedzených čl. 7 ods. 4 Ústavy Slovenskej republiky je táto zmluva medzinárodnou hospodárskou zmluvou všeobecnej povahy a je medzinárodnou zmluvou, ktorá priamo zakladá práva alebo povinností fyzických osôb alebo právnických osôb.

**7. Kategória zmluvy podľa čl. 7 ods. 5 Ústavy SR (má prednosť pred zákonmi a na ktorú nie je potrebný zákon):**

Keďže dohoda sa stane integrálnou súčasťou zmluvy, ide o medzinárodnú zmluvu, ktorá priamo zakladá práva alebo povinnosti fyzických osôb alebo právnických osôb a zároveň o medzinárodnú zmluvu, na ktorej vykonanie nie je potrebný zákon.

**8. Dopady prijatia medzinárodnej zmluvy, ktorá má prednosť pred zákonmi, na slovenský právny poriadok** **(uvedú sa právne predpisy alebo ich jednotlivé ustanovenia, ktorých sa medzinárodná zmluva týka; potreba ich zrušenia alebo zmeny z dôvodu duplicity)**

Dohoda nevyžaduje zmeny v právnom poriadku Slovenskej republiky a s výnimkou samotnej zmluvy sa nedotýka záväzkov z iných medzinárodných zmlúv, ktorými je Slovenská republika viazaná. Cieľom zmluvy je vytvoriť právny rámec na ochranu investorov a ich investícií, čo môže byť jedným z impulzov pre investovanie investorov jedného štátu na území druhého štátu.

Predmet Zmluvy je v právnom poriadku SR upravený:

v zákone č. 40/1964 Zb. Občiansky zákonník v znení neskorších predpisov,

v zákone č. 513/1991 Zb. Obchodný zákonník v znení neskorších predpisov,

v zákone č. 483/2001 Z. z. o bankách a o zmene a doplnení niektorých zákonov v znení neskorších predpisov,

v zákone č. 561/2007 Z. z. o investičnej pomoci a o zmene a doplnení niektorých zákonov v znení neskorších predpisov,

v zákone č. 202/1995 Z. z. devízový zákon a zákon, ktorým sa mení a dopĺňa zákon

č. 372/1990 Zb. o priestupkoch v znení neskorších predpisov v znení neskorších predpisov,

v zákone č. 510/2002 Z. z. o platobnom styku a o zmene a doplnení niektorých zákonov

v znení neskorších predpisov,

v zákone č. 594/2003 Z. z. o kolektívnom investovaní v znení neskorších predpisov,

v zákone č. 650/2004 Z.z. o doplnkovom dôchodkovom sporení a o zmene a doplnení niektorých zákonov v znení neskorších predpisov,

v zákone č. 231/1999 Z. z. o štátnej pomoci v znení neskorších predpisov,

v zákone č. 18/1996 Z. z. o cenách v znení neskorších predpisov,

v zákone č. 95/2002 Z. z. o poisťovníctve a o zmene a doplnení niektorých zákonov

v znení neskorších predpisov,

v zákone č. 539/2008 Z. z. o podpore regionálneho rozvoja,

v zákone č. 297/2008 Z. z. o ochrane pred legalizáciou príjmov z trestnej činnosti a o ochrane pred financovaním terorizmu v znení neskorších predpisov,

v zákone č. 566/2001 Z. z. o cenných papieroch a investičných službách a o zmene a doplnení niektorých zákonov (zákon o cenných papieroch) v znení neskorších predpisov, v zákone č. 530/1990 Zb. o dlhopisoch v znení neskorších predpisov,

v zákone č. 118/1996 Z. z. o ochrane vkladov a o zmene a doplnení niektorých zákonov v znení neskorších predpisov,

v zákone č. 136/2001 Z. z. o ochrane hospodárskej súťaže a o zmene a doplnení zákona

č. 347/1990 Zb. o organizácii ministerstiev a ostatných ústredných orgánov štátnej správy Slovenskej republiky v znení neskorších predpisov v znení neskorších predpisov,

v zákone č. 507/2001 Z. z. o poštových službách v znení neskorších predpisov.